Sharifah Fazira

Yang Amat Mulia Dato' Seri Hajah Sharifah Fazira binti Tuanku Syed Sirajuddin Jamalullail (diputerakan pada 5 Jun 1973) merupakan Tengku Puteri Mahkota Perlis. Beliau adalah anakanda bongsu dan puteri tunggal kepada DYMM Raja Perlis, Tuanku Syed Sirajuddin ibni Almarhum Tuanku Syed Putra Jamalullail dan DYMM Raja Perempuan Perlis, Tuanku Tengku Fauziah binti Almarhum Tengku Abdul Rashid.

 Kehidupan peribadi 
Sharifah Fazira telah melangsungkan perkahwinan dengan Yang Amat Berbahagia Dato' Paduka Haji Mohammad Yaacob bin Dato' Seri Azizul Hassan pada 19 Februari 2000. Pada 12 Oktober 2000, beliau telah dikurniakan gelaran kebesaran Tengku Puteri Mahkota Perlis oleh ayahandanya, DYMM Tuanku Syed Sirajuddin Jamalullail.

Mereka dikurniakan seorang puteri yang diberi nama Yang Mulia Puteri Nurlin Syazwani dilahirkan pada 10 Januari 2001.

Pada 26 Februari 2024 hari Isnin jam 7:26 pagi, suami beliau YABhg. Dato’ Paduka Haji Mohammad Yaacob bin Dato’ Seri Azizul Hassan telah meninggal dunia di Hospital Tuanku Fauziah, Kangar, Perlis akibat komplikasi buah pinggang. Jenazah dimandikan di Masjid Tuanku Syed Putra Jamalullail, Kangar. Jenazah suaminya ditempatkan di perpustakaan Masjid Tuanku Syed Putra Jamalullail untuk diziarahi hingga solat zohor. Solat jenazah dilakukan sejurus selepas selesai solat zohor. Jenazah suami beliau kemudian dikebumikan di Makam DiRaja, Arau.

Terasul, gelaran, kurniaan dan lambang

Terasul dan gelaran
 5 Jun 1973 - 12 Oktober 2000: Yang Amat Mulia Sharifah Fazira binti Tuanku Syed Sirajuddin Jamalullail
 12 Oktober 2000 – 17 Mei 2002: Yang Amat Mulia Tengku Puteri Mahkota Perlis Sharifah Fazira binti Tuanku Syed Sirajuddin Jamalullail
 17 Mei 2002 – kini: Yang Amat Mulia Tengku Puteri Mahkota Perlis Dato' Seri Hajah Sharifah Fazira binti Tuanku Syed Sirajuddin Jamalullail

Kurniaan
 Negeri Perlis
 50px Seri Paduka Mahkota Perlis (SPMP, 17.5.2002) - Dato' Seri

 Rujukan 

 Pautan luar 

Kategori:Kelahiran 1973
Kategori:Orang hidup
Category:Kerabat diraja Perlis